ప్రియదర్శి పులికొండ

ప్రియదర్శి పులికొండ ఒక తెలుగు సినీ నటుడు. 2016 లో వచ్చిన పెళ్ళి చూపులు చిత్రం ద్వారా వెలుగులోకి వచ్చాడు. అర్జున్ రెడ్డి, మల్లేశం, జాతిరత్నాలు, బలగం ప్రియదర్శి నటించిన ప్రజాదరణ పొందిన చిత్రాలు.

వ్యక్తిగత జీవితం 
ప్రియదర్శి హైదరాబాదులో జన్మించాడు. తండ్రి పులికొండ సుబ్బాచారి ప్రొఫెసర్. ఈయన కవితలు, పద్యాలు రాసేవాడు. తల్లి జయలక్ష్మి గృహిణి. ప్రియదర్శి హైదరాబాదు విశ్వవిద్యాలయంలో మాస్ కమ్యూనికేషన్స్ లో పి. జి. చేశాడు. ఇతనికి చిన్నతనం నుంచి సినిమాల మీద ఆసక్తి ఉంది.

ప్రియదర్శి చెల్లెలు నావికాదళంలో లెఫ్టినెంట్ కమాండర్. ప్రియదర్శి భార్య రిచా నవలా రచయిత్రి. ఈమె స్వస్థలం ఆగ్రా సమీపంలో బృందావనం.

సినీ జీవితం 
ఇతను 2016 లో టెర్రర్ అనే సినిమాలో టెర్రరిస్టుగా నటించాడు. అదే సంవత్సరంలో వచ్చిన పెళ్ళి చూపులు సినిమాలో హీరో స్నేహితుడు కౌశిక్ పాత్రలో అందరి దృష్టిలో పడ్డాడు. తెలంగాణా యాసలో ఇతను పలికిన సంభాషణలు విమర్శకుల ప్రశంసలందుకున్నాడు. మధ్యలో కొన్ని లఘు చిత్రాలలో కూడా కనిపిస్తూ వచ్చాడు. జూనియర్ ఎన్. టి. ఆర్ కథానాయకుడుగా వచ్చిన జై లవకుశ, మహేష్ బాబు కథానాయకుడిగా వచ్చిన స్పైడర్ సినిమాలో కూడా నటించాడు.

నటించిన చిత్రాలు

టీవీరంగం

పురస్కారాలు 

 2016: సైమా ఉత్తమ హాస్యనటుడు - పెళ్ళి చూపులు

మూలాలు 

తెలుగు సినిమా నటులు
తెలంగాణ వ్యక్తులు
హైదరాబాదు జిల్లా సినిమా నటులు